text: Sygehusene i Esbjerg og Grindsted skærer voldsomt ned på energiforbruget.
  15 september 2010 kl. 15.31
  En tredjedel af energiforbruget skal væk. 
  Energibesparelsen opnås dels ved udskiftning af alle lysarmaturer i Esbjerg - og dels ved optimering af ventilationsanlæggene i både Esbjerg og Grindsted.  
  Teknikere og elektrikere tager i denne uge fat på at skifte i alt 9000 lysarmaturer på sygehuset i Esbjerg. De gamle lysarmaturer erstattes med mere energirigtige modeller.
  Derudover opsættes der lyssensorer i gange, hvor der ikke er færdsel hele tiden. 
  Samtididig skal den varme luft genbruges i ventilationsanlæggene både i Esbjerg og Grindsted.
  